Ayon sa mga impormasyon na nakalap mula sa iba't-ibang aklat, isang mahalagang kaalaman ng pagpapahayag ang retorika sapagkat tinutukoy nito ang angking abilidad na tumutugaygay sa pagsusulat o pagsasalita ng isang tao, bagay na humuhulma sa mga pangunahing kasanayan sa larangan ng komunikasyon. Maaaring rin itong maisambit bilang isang punla ng kahusayan ng isang nilalang sa pagpili ng mga salitang nais niyang iparating. Kung kaya't ito ay isang epektibong paraan ng pakikipagdayalogo. Mula ang salitang ""retorika"" sa salitang Latin na rhetor, na nangangahulugang ""guro"" o ""mahusay na mananalumpati"". Susi ang pag-aaral ng retorika tungo sa mabisang pagpapahayag ng nauukol sa kaiga-igaya at epektibong pagsasalita o pagsulat at isa ring hibla ng produktibong pag-aaral upang makabuo ng mga makabuluhang kaisipan sa pamamagitan ng pili at wastong pangungusap na may maangkop na layunin.

Ang bawat bahay ng ifugao ay may piling katangian at binubuo ng ilang elemento tulad ng: tukud, lidi, kuling, mundilig, gawaan, hakpo, bagat, dotal, wanan, pamadingan, huklub, gaob, patye, pumpitolan, taknang, ambubullan, palah, atag, kaho, ibat, atop, pamalakngan, pundapulan, pala-an, panto at tete.

Ipinagawa ito ni Odysseus sa isang Griyegong manlililok. Pagkayari, lumulan sa loob nito ang pinakamatatapang sa mga mandirigmang Griyego, habang sumakay naman ang iba sa mga bangka at naglayag patungo sa Troya. Nang matanaw ng mga Troyano ang kabayong kahoy, inisip ng mga ito na sumusuko na sa labanan ang mga Griyego. May mga nag-isip din isa itong alay na pangkapayapaan na ibig dalhin ng mga Griyego, papasok sa mga tarangkahan ng Troya. Dahil sa kalakihan ng sukat nito, kinailangan buwagin ng mga Troyano ang bahagi ng pader na nakapaligid sa Troya. Hinilang papasok sa Troya ang kabayong kahoy, at nagalak ang mga taga-Troya. Sa pagtulog ng mga mamamayan ng Troya, gumapang palabas sa kahoy na kabayo ang mga Griyegong kawal na lulan nito. Nilusob nila ang mga kaaway na Troyano. Dumating ang mga barkong Griyego at natupok sa apoy ng labanan ang buong Troya.

Binubuo ang Åland ng Fasta Åland (ang ""Pangunahing Pulo,"" na may 90% ng populasyon), na may isang kapuluan sa silangan na binubuo ng mahigit sa 6,500 mga eskolyo at mga pulo. Nakahiwalay ang Fasta Åland mula sa dalampasigan ng Suwesya sa pamamagitan ng 38 kilometres (24 mi) ng lantad na tubigan sa kanluran. Sa silangan, ang arkipelagong Åland ay kalapit at katabi ng Dagat Arkipelago ng Pinlandiya. Ang tanging hangganang lupain ng Åland ay nasa sa hindi pinaninirahang eskolyo (skerry) ng Märket, na pinagsasaluhan nila ng Sweden.

Ayon sa Academic Ranking of World Universities, ang Pamantasang Carlos ay nasa itaas na 1.5 porsiyento ng pinakamahusay sa mundo noong 2011. Ito ay naitala sa ika-201 hanggang ika-300 sa hanay ng 17,000 unibersidad sa buong mundo. Ito ang pinakamahusay na unibersidad sa Republikang Tseko at ang isa sa mga pinakamahusay sa Gitna at Silangang Europa na nilamangan lamang ng Pampamahalaang Unibersidad ng Mosku. Ito ay inilagay sa ranggong ika-31 ng BRICS & Emerging Economies Rankings 2014 ng THE World University Rankings (kasunod ng ika-23 na Unibersidad ng Warsaw).